
REFERAT
Privind aprobarea suplimentării Agendei manifestărilor culturale din anul 2009
a Casei de Cultură a Municipiului Timişoara
Prin adresa cu nr. SC2009 –026915 / 05.11.2009 Casa de Cultură a Municipiului Timişoara 
solicită suplimentarea Agendei manifestărilor culturale din anul 2009, cu   trei acţiuni, după cum urmează:
1. ’’Gala Sportului Timisorean 2009’’, - suma de 60.000 lei.    

Aceasta manifestare de traditie are ca obiectiv principal premierea sportivilor şi antrenorilor timişoreni care au obţinut performanţe sportive internationale si nationale în anul sportiv 2009. Acest eveniment va fi organizat ca o Gala, care va cuprinde mai multe sectiuni:

· Nominalizarea sportivilor cu rezultate deosebite la probele olimpice si neolimpice;

· Premierea antrenorilor sportivilor cu performante deosebite, a unor personalitati pentru intreaga cariera sportiva, a colaboratorilor si partenerilor care au contribuit la desfăşurarea activităţii sportive în municipiul Timisoara in anul 2009;
· Momente artistice, demonstratii de maiestrie sportiva;
Se vor acorda pe sectiuni, premii in bani si trofee sportive, diplome de merit. Menţionăm că acest eveniment este unul tradiţional, în fiecare an Consiliul Local Timişoara alocând bani pentru premierea superlativelor sportive timişorene.
Suma de 60.000 lei solicitata este aprobata in cap.67.02. "Cultură, recreere şi religie", prin HCL nr.366/27.10.2009, privind rectificarea bugetului local al Municipiului Timisoara pe anul 2009.

         2. ’’ Premiu pentru soluţia căştigătoare a studiului privind imaginea urbană a faţadei blocului din intersecţia dinspre Piaţa Unirii ’’, cu suma de 4.300 lei.
Propunerea alocarii sumei de 4300 lei, pentru premierea soluţiei câştigătoare, are la baza iniţiativa 

domnului consilier local Simion Moşiu, membru al Comisiei V a CLT,  privind realizarea unui 
studiu privind imaginea urbană a faţadei blocului din intersecţia dinspre Piaţa Unirii, de către studenţii Facultăţii de Arte şi Design şi a celor de la Facultatea de Arhitectură.
În acest sens solicităm redistribuirea sumei de 4.300 lei de pe Agenda Culturală a Casei de Cultură a Municipiului Timişoara, proiectul cultural “Timişoara – Mica Vienă”, aprobat prin HCL nr. 24/2009. 

3. ’’ 50 de ani în slujba folclorului bănăţean’’,cu suma de 6. 000 lei.
Aniversarea a 50 de ani de activitate a ansamblului folcloric "Doina Timişului" reprezintă un eveniment de o importanţă deosebită pentru un număr mare de iubitori de folclor. 
Ansamblul folcloric "Doina Timişului" doreşte să afirme rolul folclorului studenţesc în peisajul cultural- artistic din Timişoara.
În acest sens solicităm redistribuirea sumei de 6.000 lei de pe Agenda Culturală a Casei de Cultură a Municipiului Timişoara, proiectul cultural “Timişoara – Mica Vienă”, aprobat prin HCL nr. 24/2009. 

Aceste proiecte, pentru care se solicită suplimentarea Agendei manifestărilor culturale a Casei de Cultura a Municipiului Timisoara pe anul 2009, sunt evenimente de anvergură şi cu tradiţie, respectiv imbunatatesc imaginea urbana a cladirilor importante si promovează imaginea orasului Timişoara. 
În acest scop solicităm aprobarea modificărilor menţionate mai sus.

